**Interaktivna predavanja psihologa za roditelje srednjoškolaca**

Tijekom školske godine 2016./2017. u pet srednjih škola na području Karlovca (Tehnička škola Karlovac, Prirodoslovna škola Karlovac, Mješovito-industrijska obrtnička škola Karlovac, Šumarska i drvodjeljska škola Karlovac te Ekonomsko-turistička škola) održat će se interaktivna predavanja za roditelje učenika prvih razreda.

Teme predavanja su uloga roditeljstva u adolescenciji te komunikacija roditelja i djece, a održat će ih psiholozi Psihološkog centra TESA. Tijekom školske godine planirana su dva predavanja – po jedno u svakom polugodištu.

Ova zanimljiva predavanja dio su programa *Za odgovorno odrastanje mladih* u sklopu projekta „Zaštitimo mlade od alkohola“, a čija je svrha promicati odgovorno konzumiranje te poslati poruku da maloljetnici ne bi smjeli konzumirati alkohol. Projekt se provodi u suradnji sa Karlovačkom županijom, Psihološkim centrom TESA, Policijskom upravom karlovačkom, Portalom Žena.hr i kompanijom Heineken.